
A V I Z

asupra proiectului de Lege pentru aprobarea Ordonanţei de urgenţă a Guvernului nr. 94/2010 privind unele măsuri în domeniul asigurării unor categorii de persoane în sistemul public de pensii  

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru egalitatea de şanse pentru femei şi bărbaţi a fost sesizată, spre dezbatere şi avizare, asupra proiectului de Lege  pentru aprobarea Ordonanţei de urgenţă a Guvernului nr.94 /2010 privind  unele măsuri în domeniul asigurării unor categorii de persoane în sistemul public de pensii  (PL.x 844/2010).
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege menţionat mai sus, în şedinţa din 2 februarie 2011.

Membrii Comisiei  au examinat proiectul de Lege, expunerea de motive, textul Ordonanţei de urgenţă, precum şi avizul favorabil al Consiliului Legislativ nr.1281/27.10.2010.

În urma dezbaterilor, membrii Comisiei pentru egalitatea de şanse pentru femei şi bărbaţi au hotărât, cu unanimitate de voturi, avizarea favorabilă a proiectului de Lege. 
PREŞEDINTĂ

Cristina Ancuţa POCORA

